kardosdrur/scandi-wiki huggingface dataset:
Hans Ejvind Hansen

Hans Ejvind Hansen (født 24. marts 1942 i Virum) er en dansk erhvervsmand.

Hans Ejvind Hansen blev født i Virum som søn af konsulent Laurits Peter Hansen og Sigrid Hansen, f. Harrekilde.

Han blev student fra Holte Gymnasium i 1960 og cand.polit. fra Københavns Universitet i 1968.

Han var i 1968 sekretær ved Socialforskningsrådet og fra 1969–73 fuldmægtig i Det økonomiske Sekretariat, Økonomiministeriet.

1974–77 var han sekretariatschef for Realkreditrådet og fra 1977–78 underdirektør i Den danske Bankforening.

I 1978 indtrådte Hans Ejvind Hansen i direktionen for Forenede Kreditforeninger og var i 1981-85 formand for direktionen. I 1985-87 blev han formand for direktionen i Nykredit - en fusion mellem Forenede Kreditforeninger og Jyllands Kreditforening.

I 1987 indtrådte han i direktionen for Kjøbenhavns Handelsbank og var i 1989–90 ordførende direktør. I 1990–93 var han i direktionen for Danske Bank – en fusion mellem Kjøbenhavns Handelsbank, Den danske Bank af 1871 og Provinsbanken.

I 1993–95 var han koncernchef for Baltica Forsikring – der i 1995 blev overtaget af Tryg.

Tillidsposter 
I årene 1981–1995 var Hans Ejvind Hansen medlem af bestyrelserne for Realkreditrådet, 1986-87 (formand), Den danske Bankforening, 1988-90 og Assurandør-Societetet, 1993-95.

1995–2012 var han medlem af en række bestyrelser, blandt andet formand for bestyrelsen i Københavns Fondsbørs ved omdannelsen til et privat aktieselskab i 1996 og ved fusionen med det svenske OMX i 2005.

Endelig var han formand for censorkorpset ved universiteternes økonomistudier 1995–2010.

Hans Ejvind Hansen er gift med Nina Lundgreen Hansen siden 1968, og de har to børn.

Referencer 

Erhvervsfolk fra Danmark
Danskere i 1900-tallet
Danskere i 2000-tallet
Personer i Kraks Blå Bog
Boina

Boina har flere betydninger:
 Det spanske, portugisiske og catalanske ord for en baret.
 Dabbahu, også kendt som Boina, er en vulkan i Etiopien.
 Kongeriget Boina var tidligere et kongerige på Madagaskar.
 Boina, en landsby i Dalboşeţ-kommunen, Caraş-Severin i Rumænien.
 Taksonomisk synonym for Boinae, bedre kendt som kvælerslanger.
Beinir

Beinir er et færøsk og islandsk drengenavn, med rødder i norrønt. Navnet bruges sjældent i dag, og pr. marts 2016 er der kun 8 danskere (herunder medregnet færinge), der er navngivet Beinir.

Den historisk set bedst kendte Beinir er sandsynligvis Beinir Sigmundsson, der sammen med sin bror Brestir herskede over halvdelen af Færøerne i det 10. århundrede.

Fodnoter

Eksterne henvisninger 
 Beinir på Nordic Names Wiki

Navne
Autódromo Juan y Oscar Gálvez

Autódromo Juan y Oscar Gálvez er et argentinsk motorsportsanlæg beliggende i hovedstaden Buenos Aires sydligste bydel Villa Riachuelo. Banen blev indviet i 1952 under præsident Juan Perón, og fik navnet Autódromo 17 de Octubre, da 17. oktober var en særlig dag for Perón og hans parti. Fra  til  blev Argentinas Grand Prix i Formel 1-serien i alt kørt 20 gange på banen.

Navne 
 1952–1955: Autódromo 17 de Octubre
 1955–midt 1960'erne: Autódromo Municipal Ciudad de Buenos Aires
 midt-1960'erne–1989: Autódromo Municipal del Parque Almirante Brown de la Ciudad de Buenos Aires
 1989–2008: Autódromo Oscar Alfredo Gálvez
 2008–nu: Autódromo Juan y Oscar Gálvez

Eksterne henvisninger 

 Autódromo Juan y Oscar Gálvezs officielle hjemmeside 

Formel 1-baner
Motorsportsanlæg i Argentina
Etableret i 1952
Buenos Aires
Poggensee

Poggensee er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Poggensee ligger omkring 35 km øst for Hamborg, 23 km syd for Lübeck, 5 kilometer nordvest for Mölln og cirka 13 km sydvest for Ratzeburg.

Eksterne kilder/henvisninger 

  
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Bruno Banani

Bruno Banani er et tysk modefirma med hovedkvarter i Chemnitz. 11. marts 2009 udgav Bruno Banani et produktsortiment der gør brug af det øko-venlige fiber Biophyl fra Advansa.

Marketingsrettighederne for parfumerne med brandnavnet Bruno Banani tilhører firmaet Wella.

Fodnoter

Kilder 
 Stuart Slatter, David Lovett, «Corporate Recovery: Managing Companies in Distress», Beard Books, 1999. .
 Karl-Heinz von Lackum, «Mit Branding an die Spitze!: Wie sie auch ohne Werbemillionen die Konkurrenz», Gabler, April 2004. .

Eksterne henvisninger 
 brunobanani.com

Beklædningsmærker
Etableret i 1993
Beklædningsvirksomheder fra Tyskland
Harry Andersen

Harry Andersen (født 21. februar 1901, død 24. november 1988) var en dansk litteraturhistoriker.

Han fik magistergraden i nordisk filologi i 1926. Han skrev doktorafhandlingen Studier i Johannes V. Jensens Lyrik, Verseteknik, Sprog og Stil I udgivet i 1936 på forlaget "Levin og Munksgaard".
Andersen skrev flere artikler om Johannes V. Jensen, med særlig fokus på Jensens sprog. 
Tretten af artiklerne er samlet i bogen Afhandlinger om Johannes V. Jensen, udgivet 1982.

Bibliografi 

 
 Studier i Johannes V. Jensens Lyrik, Verseteknik, Sprog og Stil I, 1936.

Henvisninger

Eksterne henvisninger 
 

Litteraturhistorikere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1900-tallet
Frelser

En frelser forstås generelt som værende en person som hjælper andre med at opnå frelse eller redder dem fra noget.

Religion 
Begrebet bruges ofte indenfor religioner:
 Messias, en frelser eller befrier af en gruppe mennesker, oftest i abrahamitiske religioner
 Mahdi, den profeterede forløser af Islam, som vil herske i syv, ni eller nitten år
 Messias (jødedom)
 Jesus af Nazaret, frelser indenfor kristendommen
 Maitreya
 Zoroastisk tradition forudsiger tre fremtidige frelsere, heriblandt Saoshyant, [sou-shyuhnt] en figur i zoroastisk eskatologi, som vil bringe den endelige renovation af verden, Frashokereti
 Soter, fra det græske epitet σωτήρ (sōtēr), der betyder en frelser, en befrier

Andet 
 Vor Frelsers Kirke, navnet på en række danske kirker
 Vor Frelsers Sogn, navnet på en række danske sogn
Jónas frá Hriflu

Jónas Jónsson, kendt som Jónas frá Hriflu, (født 1. maj 1885 i Hriflu, død 19. juli 1968) var en islandsk underviser, folkeoplyser og politiker, der er regnet for en af de mest indflydelsesrige personer i det 20. århundredes islandsk kulturliv og politik. Han var oprindelig lærer og skolebogsforfatter, men gik siden ind i politik. Han var formand for Fremskridtspartiet 1934-44, og justits- og kirkeminister 1927-32.

Jónas blev født i Hriflu i Sudur-Þingeyjarsýsla. Han gik i Möðruvalla Skole og søgte om at komme på latinskolen i Reykjavík i 1905, men havde ikke råd til at betale skolepengene, da hans familie havde sparet penge nok op blev han afvist af rektor Steingrímur Thorsteinsson for at være for gammel.

I stedet tog han på Askov Højskole i Danmark, og flyttede derefter til England for at studere ved Ruskin College i Oxford, der var kendt for at modtage studerende fra arbejderklassen. Ved hjemkomsten til Island i 1909 fandt han sig selv i opposition til den gruppe af nyrige islændinge, der havde sat sig på magten efter indførelsen af hjemmestyret i 1904, og blev involveret i politik. Han blev valgt til Altinget i 1922 for det liberale bondeparti Fremskridtspartiet og sad i tinget indtil 1949. Han var justitsminister i 1927-32 og partiformand 1934-44.

Indflydelse 
Jónas var forfatter af "den uhyre indflydelsesrige grundbog" Íslandssaga handa börnum ("Islands historie for børn"), der udkom i to bind i Reykjavík 1915-16. Lærebogen formede den "historieforståelsen for generationer af islændinge", indtil 1970'erne, da den ikke længere blev brugt i undervisningen. Ifølge hans lærebog havde islændingene en særlig status, da de nedstammede fra efterkommere af de nordmænd, der flygtede fra kong Harald Hårfagers tyranni, hvilket kun de mest hårdføre og frihedselskende nordmænd gjorde; i kombination med den barske natur producerede disse udsøgte gener den "enestående islandske nation". Øens økonomiske velstand, argumenterede han, skyldes dens uafhængighed fra Danmark.

Han var desuden en ledende drivkraft i Fremskridtspartiet i dets storhedstid, og med til at definere parties ideologiske fundament ved at tilføre en stærk folkelig nationalisme og et anti-elitært element til de agrare interesser og liberale idealer.

Ministre fra Island
Altingsmedlemmer
Faglitterære forfattere fra Island
Skolefolk fra Island
Bras

Bras or BRAS kan henvise til:
 Noget af lav kvalitet - "Det er noget bras"
 Indenfor skibsterminologi betegnelsen for den tovende, hvormed man drejer en rå i det vandrette plan
 Bras (Var), en kommune i Var-département i Frankrig
 Bras (restaurant), en fransk restaurant med tre Michelin-stjerner
 Michel Bras, ejer og chefkok på restaurant Bras
 "BRAS", Broadband Remote Access Server
 Bras Island, en indonesisk ø i Stillehavet
Baroktrompet

Baroktrompeten er et musikalsk blæseinstrument lavet af messing, beregnet til barokmusik fra det 17. og 18. århundrede, og rekonstrueret fra midten af det 20. århundrede.

Baroktrompeter er ofte aflange - næsten dobbelt så lang som de moderne trompeter - med cylinderør, men uden ventiler. Grundet størrelsen var det meget hårdt at spille på en baroktrompet.

Eksterne kilder og henvisninger 

 baroquetrumpet.com/
 Johann Ernst Altenburg: Versuch einer Anleitung zur heroisch-musikalischen Trompeter- und Pauken-Kunst. Zwey Theile. Hendel, Halle 1795 (Faksimile-Nachdruck. Antiqua, Amsterdam 1966).
 Don Smithers: The Music and History of the Baroque Trumpet before 1721. Dent, London 1973,  (2. Auflage. Southern Illinois University Press, Carbondale u. a. IL 1988, ).

Blæseinstrumenter
Messingblæseinstrumenter
Tue West (album)

Tue West er selvbetitlede debutalbum fra den danske popsanger Tue West. Det blev udgivet den 6. oktober 2003.

En alternativ udgave blev udgivet med et skjult nummer, "Andre Mennesker" efter det sidste nummer på albummet. "Andre Mennesker" starter ved 5:32 efter knap to minutters stilhed.

Sangene "Hun Er Fri (Kvinden Og Lottokuglerne)" og "En Sang Om Kærlighed" blev store hits for West og blev bl.a. spillet som P3's Uundgåelige.

Musikmagasinet GAFFA gav albummet tre ud af seks stjerner, og Soundvenue gav fem ud af seks stjerner. Tue West peakede som nummer 4 på Album Top-40 og nåede 50 uger på listen. I 2004 blev det nomineret til "Årets danske udgivelse" ved Danish Music Awards. Året efter vandt albummet prisen som "Årets Danske Pop Udgivelse". Det blev også nomineret til "Årets danske album", mens "En Sang Om Kærlighed" blev nomineret til "Årets danske hit". Tue West selv blev nomineret til både "Årets danske sangskriver" og "Årets danske sanger" ved samme prisoverrækkelse.

Albummet solgte 55.000 eksemplarer, og solgte dermed platin.

Spor 
 "Hun Er Fri (Kvinden Og Lottokuglerne)" - 3:46
 "Tanken Om Dig" - 4:17
 "Du Er Min Sol" - 3:47
 "Skynd Dig Væk" - 5:11
 "For Blid" - 3:32
 "En Sang Om Kærlighed" - 4:53
 "Jeg Kan Sove, Når Jeg Kommer Hjem" - 3:55
 "Sig Du Er Sikker (Værelse Med Udsigt)" - 4:01
 "Den Glade Dag" - 4:52
 "Sommeren Gik" - 3:47

Alternativ version

 "Hun Er Fri (Kvinden Og Lottokuglerne)" - 3:46
 "Tanken Om Dig" - 4:17
 "Du Er Min Sol" - 3:47
 "Skynd Dig Væk" - 5:11
 "For Blid" - 3:32
 "En Sang Om Kærlighed" - 4:53
 "Jeg Kan Sove, Når Jeg Kommer Hjem" - 3:55
 "Sig Du Er Sikker (Værelse Med Udsigt)" - 4:01
 "Den Glade Dag" - 4:52
 "Sommeren Gik" (med "Andre Mennesker" som skjult track) - 10:12

Referencer

Eksterne henvisninger 
Tue West på Discogs

Tue West-album
Debutalbum fra 2003
Debutalbum fra Danmark
Meldingen kommer

Meldingen kommer er det andet studiealbum fra den danske popsanger Tue West. Det blev udgivet den 17. juli 2005.

Musikmagasinet GAFFA gav albummet tre ud af seks stjerner og det samme gjorde Soundvenues anmelder. Tue West peakede som nummer 1 på Album Top-40 og nåede 7 uger på listen. Det solgte 21.000 eksemplarer, hvilket ligger væsentligt under debutalbummet fra 2003, men det formåede alligevel at blive certificeret guld allerede dagen efter udgivelsen.

"Tankespind" blev Ugens Uundgåelige på P3.

Spor 
 "Tankespind" - 4:08
 "Vent På Mine Sange" - 4:35
 "Hun Overtager Mit Problem" - 3:31
 "Forurening" - 4:21
 "Meldingen Kommer" - 4:33
 "Et Lille Øjeblik" - 3:50
 "Samling" - 6:32
 "De Mærkeligste Steder" - 3:43
 "Uden Om Sig Selv" - 4:18
 "Mødet" - 2:58

Referencer

Eksterne henvisninger 
Meldingen Kommer på Discogs

Tue West-album
Album fra 2005
Lysá nad Labem

Lysá nad Labem (tysk: Lissa an der Elbe) er en by i Nymburk-distriktet i Centralbøhmen i Tjekkiet. Den har næsten 9000 indbyggere, og ligger i et lavlands- og landbrugsområde ved floden Elben. Byens historiske centrum har siden 2003 haft status som "Byens seværdighedsområde".

Byen nævnes første gang i Cosmas af Prags krønike Chronica Boëmorum fra 1100-tallet. Der stod en fæstning på stedet, som var et af de vigtige slaviske centre på det tidspunkt. I 1200-tallet blev der opført en borg of byen blev ejet som medgift af bøhmiske dronninger indtil Huset Luxemburgs regeringstid. Fra 1291 kommer et bevis for Lysás stilling som en by i form af et charter udstedt af dronning Guta (Judith af Habsburg), hustru til kong Václav II., som forenede området til én økonomisk enhed.

I de følgende århundreder udviklede byen sig videre; der blev især bygget landsbrugsbygninger. I 1500-tallet blev der opført en kirke (som senere i 1737 blev revet ned ved opbygningen af et kloster), og borgen blev ombygget til et renæssanceslot. I 1558 opstod der en stor brand i byen, og takket være den og Trediveårskrigen kom Lysá ind i en stagnationsperiode. Byen begyndte at rejse sig igen i slutningen af det 17. århundrede, da Johann von Sporck, og derefter hans søn Franz Anton von Sporck, blev ejerne. Dette var en periode med enorm opblomstring og mange store ændringer i byen, som begyndte at ligne en af de aristokratiske residensbyer. De mange monumenter i barokstil, som findes i og omkring Lysá, stammer fra dette tidsrum: slottets ombygning til et barokslot, slotsparken med allegoriske statuer, det augustinske kloster, den nye Johannes Døbers kirke, osv. I 1751 var der endnu en brand i byen.

I det 19. århundrede blev Lysá et vigtigt jernbaneknudepunkt ved anlægget af en ny jernbanelinje i 1874. Byen fortsatte med at udvikle sig indtil 2. Verdenskrig.

I dag er Lysá berømt især for sin væddeløbsbane og sit udstillingscenter, hvor der året rundt holdes forskellige udstillinger. Mange af dem er landbrugs- og husdyrbrugsorienterede. Lysá nad Labem er også kendt som Bedřich Hroznýs fødeby. Denne tjekkiske orientalist, som blev berømt for tydningen af hittitternes sprog, har sit eget museum her. Mens slotsparken i dag er tilgængelig for offentligheden, er slottet det ikke, da det siden 1961 har været brugt som plejehjem.

Eksterne henvisninger 

• Lysá nad Labem: Emanuel Vejnars fotogalleri (tjekkisk)

Bøhmen
Hannibal Valdimarsson

Hannibal Gísli Valdimarsson (født 13 januar 1903 på gården Fremri-Arnardalur i Eyrarhreppur, død 1. september 1991 i Reykjavík), var en islandsk fagforeningsmand og politiker.

Hannibal dimitterede fra realskolen i Akureyri i 1922 og tog derefter en læreruddannelse fra Jonstrup Stateseminarium i Danmark i 1927. Han var medlem af Altinget 1946-59 for Islands Socialdemokratiske Partii og siden Folkealliancen og derefter 1963-74 for Folkealliancen. Han sad også i Altinget for Samtök frjálslyndra og vinstri manna. Han var leder af Alþýðuflokkurinn mellem 1952 og 1954, formand for islandsk LO mellem 1954-71 og formand for valgalliancen Folkealliancen 1956-68. Han var formand for Samtök frjálslyndra og og vinstri manna mellem 1969 og 1974 og social- og sundhedsminister 1956-58, samt trafik- og socialminister 1971-73.

Hannibal var far til politikeren Jón Baldvin Hannibalsson, der blev Islands udenrigsminister, og filosoffen Arnór Hannibalsson.

Kilder 
 Alþingi, æviágrip: Hannibal Valdimarsson. Hentet 24. maj 2006.
 Sigurður Pétursson, Hannibal Valdimarsson, Andvari, 1. Tölublað (1/1 2003), s. 11

Ministre fra Island
Altingsmedlemmer
Socialdemokrater fra Island
Fagforeningsfolk fra Island
Socialister fra Island
Bukarest Metro

Bukarest Metro () er en undergrundsbane i Rumæniens hovedstad Bukarest. Den åbnede 16. november 1979. Netværket drives af Metrorex. Metrorex har et gennemsnit af 500.000 passagerer om dagen, sammenlignet med 2.650.000 daglige passagerer i Bukarests Societatea de Transport București (STB) transportsystem. Metrorexsystemet er 69,3 km langt og har 51 stationer.

Fodnoter

Eksterne henvisninger

 Metrorex
 Interaktivt kort  
 Bukarest metrokort 
 Bucharest Metro Challenge
 Info 
 Bukarest Metro, praktisk kort 
 Kort over planlagte linjer

Metro
Metrosystemer
Stephen Gilbert

Stephen Gilbert henviser til blandt andre:

 Stephen Gilbert (kunstner) (1910–2007) – britisk maler og billedhugger
 Stephen Gilbert (forfatter) (1912–2010) – nordirsk forfatter
Nonnetræand

Nonnetræand (Dendrocygna viduata) er en træænd, der lever i det subsahariske Afrika og i Sydamerika.

Noter 
  Netfugl.dk 
  Avibase - the world bird database

Træænder
Afrikas fugle
Sydamerikas fugle
Australsk træand

Australsk træand () er en træand, der lever i Australien.

Noter 
 Avibase - the world bird database

Eksterne henvisninger 

Træand
Træænder
Cubatræand

Cubatræand () er en træand, der lever i det nordlige Caribien.

Noter 
 Avibase - the world bird database

Eksterne henvisninger 

Fugle fra Caribien
Træænder
Okkertræand

Okkertræand () er en tropisk træand.

Henvisninger 

 Avibase - the world bird database

Eksterne henvisninger 

Afrikas fugle
Fugle fra Amerika
Fugle fra Sydasien
Træænder
Tumulus Anmatus

Tumulus Anmatus (latin for "forbandet grav") er et italiensk black metal-band, dannet i 2005.

Medlemmer 
 Thorns - trommer
 Gerion - leadguitar
 Tumulash - vokal, bas
 A. - rytmeguitar (2009 - )

Tidligere medlemmer 
 MG4259 - trommer

Diskografi

Studiealbum 
 2010: Ave Casus Mundi

Demoalbum 
 2007: Unavngivet demo

Splitalbum 
 2011: Anathema Ritualis (med Strix)

Eksterne henvisninger 
 
 

Black metal-grupper
Musikgrupper fra Italien
Unavngivet demo (Tumulus Anmatus)

Det italienske black metal-band Tumulus Anmatus udgav en unavngivet demo i juni 2007. Det var bandets første udgivelse, og blev året efter genudgivet på kassettebånd af War Productions.

Spor 
 "Tumulus Anmatus" - 4:30
 "Voci Dal Profondo" - 2:52
 "La Marcia Delle Ombre" - 3:52
 "Venti D' Inverno" - 3:48
 "Cenere" - 6:09

Eksterne henvisninger 
 

Demoer
Album fra 2007
Tumulus Anmatus-album
Buckfastbi

Buckfastbien er en race af honningbier. Det er en menneskeskabt birace, en krydsning af flere biracer, udviklet af "Broder Adam" (født Karl Kehrle 3. august 1898 i Tyskland), som var ansvarlig for biavl på Buckfast Abbey i Storbritannien, hvor bierne stadig avles i dag.

I 1920'erne blev de brune bier i England ramt af en sygdom, man i mange år har troet, blev forårsaget af en lille mide, der kravlede ind i biernes trakéer – ånderør. De kaldes derfor trakémider. Nu tyder det på, at sygdommen, der blev kaldt "Isle of Wight Disease", i virkeligheden skyldtes "paralyse bi-virus" (L. Bailey og J.N. Perry). Det var især de mørkeste stammer af den brune bi, der blev ramt, men det lykkedes munken Broder Adam at fremavle en krydsningsbi på grundlag af de tilbageværende lysere brune bier og indførte ligusticabier. De blev kaldt Buckfastbier efter det kloster, Broder Adam tilhørte. Buckfastbierne er modstandsdygtige overfor trakémider, men da det ikke er en race, men en hybrid, skal den hele tiden fornyes efter de samme krydsningsprincipper. Hvis man undlader dette, men lader dem parre sig frit, får efterkommerne tilbagefald, honningudbyttet falder drastisk, og bierne bliver meget aggressive.

Eksterne henvisninger 
 Broder Adam og Buckfastbien  på Buckfast Abbey's websted
 Bee Improvement and Bee Breeders' Association
 The Karl Kehrle Foundation
 The Karl Kehrle Foundation Liste over avlere

Yderligere læsning 
 Brother Adam, Beekeeping at Buckfast Abbey, Northern Bee Books, 1987.  
 Brother Adam, In Search of the Best Strains of Bees, Second Edition, Peacock Press, 2000.  
 Brother Adam, Breeding the Bee, Peacock Press, 1987.  
 Zimmer, Raymond, Die Buckfast Biene — Fragen und Antworten, KOCH Imkerei - Technik - Verlag, 1987. 

Bier
Hans David Matras

Hans David Matras (født 30. december 1819 på Viðareiði, død 12. marts 1875) var en færøsk købmand og politiker. Han var søn af Elsebeth Malena Johannesdatter og Johan Hendrik Matras fra Viðareiði, og var gift med Sunnuva Simonsdatter fra Hattarvík. Selv boede Matras det meste af livet på Fugloy, først i Hattarvík og senere på Kirkja. Matras var valgt til Lagtinget for Norðoyar fra 1852 til 1873, og var blandt de som kritiserede amtmandens styre omkring 1860. Matras beskrives i samtidige kilder som en oplyst, intelligent og retskaffen mand.

Referencer 
 Løgtingið 150 – Hátíðarrit, bind 2 (2002), s. 316–317. (PDF )
 Politiska søga Føroya 1814–1906 (1993), s. 70. (Læs)

Købmænd fra Færøerne
Politikere fra Færøerne før 1906
Lagtingsmedlemmer fra Færøerne
Personer fra Norderøerne
Saxtorph

Saxtorph er en dansk slægt.

Slægten Saxtorph kan føres tilbage til sognepræst i Meierup ved Holstebro Ole Christensen Saxtorph (1694—1745), blandt hvis sønner skal nævnes rektor i Roskilde, justitsråd, magister Hans Christian Saxtorph (1726—87), sognepræst ved Københavns Sankt Nicolai Kirke Peder Saxtorph (1730—1803) og endelig professor Mathias Saxtorph (1740—1800). Den ældste af disse brødre var fader til regimentskirurg i København, senere livlæge hos prins Christian Frederik Saxtorph (1766—1808), hvis eneste, ugifte søn, Johan Christian Saxtorph (1797—1829), var konstitueret distriktskirurg i Nibe, og til rektor ved Odense Katedralskole, professor Jacob Saxtorph (1771—1850). Sidstnævntes søn var etatsråd, professor, Dr. med. Hans Christian Saxtorph (1813—75). Ovennævnte professor Mathias Saxtorphs søn, professor Johan Sylvester Saxtorph (1772—1840), var far til professor Mathias Hieronymus Saxtorph (1822—1900) og til jægermester Jacob Vilhelm Saxtorph til Frihedslund og Vosnæsgaard (1826—89). Sidstnævntes søn var professor, Dr. med. Johan Sylvester Peter Saxtorph (1851—1934).

Kilder 

 

Slægter fra Danmark
Sylvester Saxtorph

Johan Sylvester Peter Saxtorph (født 18. marts 1851 på Frihedslund ved Kalundborg, død 27. marts 1934) var en dansk læge. Han var sønnesøn af konferensråd Johan Sylvester Saxtorph.

Dimitteret fra Aarhus Skole 1870 tog han lægeeksamen 1877, kastede sig som kandidat på Frederiks Hospital (1879-81) særlig over kirurgiske studier, hvilke han dernæst førte videre på studierejser med hovedophold i Paris til specialstudium af urinorganernes sygdomme, var 1882-84 reservekirurg på Frederiks Hospital, erhvervede sig 1886 den medicinske doktorgrad ved en afhandling om "den moderne Lithoklastik", udfoldede derefter en meget påskønnet virksomhed som privatdocent i klinisk kirurgi, overtog 1889 ledelsen af den kirurgiske afdeling ved poliklinikken for ubemidlede og 1890 den kirurgiske overlægepost ved Sankt Josephs Hospital. I 1894 erholdt han professortitelen, 1899 udnævntes han til overkirurg ved Kommunehospitalets afdeling V 1899—1911, hvorefter han bosatte sig i Paris. Han var Dr. jur. h. c. ved Edinburghs Universitet og medlem af en række udenlandske videnskabelige selskaber. Talrige kirurgiske afhandlinger, navnlig omhandlende hans særlige specialitet, urinorganernes sygdomme, foreligge fra hans hånd i tidsskrifterne, derimellem omfangsrige afhandlinger i Medicinsk Aarsskrift, hvori han 1889 indtrådte som medredaktør.

Kilder 
 
 
 

Urologer
Læger fra Danmark
Titulære professorer fra Danmark
Æresdoktorer
Sylvester
Danskere i 1800-tallet
Danskere i 1900-tallet
Artikler fra 1. udgave af Dansk biografisk leksikon